-Mi-
KOMMISSIONEN FOR DE EUROPÆISKE FÆLLESSKABER 
Bruxelles, den 10.06.1997 
KOM(97) 286 endelig udg. 
•^K 
ë1 BERETNING FRA KOMMISSIONEN TIL RÅDET 
fremlagt i overensstemmelse med artikel 2 i Rådets beslutning 92/545/EØF af 
23. november 1992 (anvendelse af en foranstaltning, som fraviger artikel 21 i 
Rådets sjette direktiv 77/388/EØF om harmonisering af medlemsstaternes 
lovgivning om omsætningsafgifter) 
Forslag til 
RÅDETS BESLUTNING 
ir 
"M om bemyndigelse af Kongeriget Nederlandene til at anvende en foranstaltning, 
der fraviger artikel 21 i Rådets sjette direktiv (77/388/EØF) af 17. maj 1977 om 
harmonisering af medlemsstaternes lovgivning om omsætningsafgifter 
(forelagt af Kommissionen) 
»i 
«1i I 
m 
.; ,fj.-

BERETNING FRA KOMMISSIONEN TIL RÅDET 
fremlagt i overensstemmelse med artikel 2 i Rådets beslutning 92/545/EØF af 
23. november 1992 (anvendelse af en foranstaltning, som fraviger artikel 21 i 
Rådets sjette direktiv 77/388/EØF om harmonisering af medlemsstaternes 
lovgivning om omsætningsafgifter) 
l 
'• INDLEDNING 
Ved Rådets beslutning 92/545/EØF af 23. november 19921 blev Kongeriget Neder­
landene bemyndiget til på basis af artikel 27 i det nugældende sjette momsdirektiv at 
indføre særlige foranstaltninger, der fraviger bestemmelserne i artikel 21 i sjette 
momsdirektiv. Denne tilladelse gjaldt til den 31. december 1996. 
Fravigelsen består i en bemyndigelse til at anvende en ordning, hvorved forpligtelsen til 
at erlægge merværdiafgiften til statskassen flyttes fra underentreprenøren til konfek­
tionsfabrikken (hovedentreprenøren). 
Af beslutningens artikel 2 fremgår det, at Kommissionen skal forelægge Rådet en rap­
port om anvendelse af bemyndigelsen, eventuelt ledsaget af et forslag til beslutning om 
forlængelse. 
Formålet med denne rapport er at gennemgå anvendelsen af bemyndigelsen og at 
vurdere den anmodning om forlængelse, som Kongeriget Nederlandene fremsatte ved 
brev registreret i Kommissionens generalsekretariat den 15. november 1996. 
II. ANVENDELSE AF BEMYNDIGELSEN 
1. Særordningens berettigelse og karakter 
Da den nederlandske regering indgav sin anmodning i 1992, understregede den, at det 
er almindelig praksis i konfektionsbranchen, at forretningskæder køber tøj af konfek­
tionsfabrikker, der tager sig af produktionen. Disse virksomheder overdrager så ofte 
produktionen til små systuer (underentreprenører). 
Sviget opstod i forholdet mellem konfektionsfabrikkerne og underentreprenørerne. 
Underentreprenøren fakturerede momsen til konfektionsfabrikken, men undlod at ind­
betale den til statskassen, mens konfektionsfabrikken trak momsen fra 
Denne form for svig var vanskelig at bekæmpe ved hjælp af den fælles momsordnings 
normale regler, eftersom systuerne i de fleste tilfælde er små virksomheder, der kun 
lige råder over egne produktionsmidler, og som er etableret i lejede lokaler eller i 
beboelsesejendomme. Systuerne overholder ikke lovens bestemmelser om social 
sikring, skat og arbejdsvilkår. Mange skifter ofte ejer. Under sådanne betingelser havde 
skattemyndighederne ikke mange muligheder for at gribe ind, når de opdager et til­
fælde af svig. 
Derfor anmodede Kongeriget Nederlandene om og fik bemyndigelse til at indføre en 
særordning, der består i at opkræve den moms hos konfektionsfabrikken, som under­
leverandøren normalt ville skulle erlægge i henhold til artikel 21 i sjette direktiv. 
1 EFT L 35 laf 2.12.1992, s. 33. 
S 
Denne foranstaltning er et led i det nederlandske skattevæsens samlede strategi for 
bedre at styre sektorer, der er udsat for svig, som f.eks. konfektionsbranchen. 
2. De nederlandske myndigheders holdning til anvendelsen af særordningen 
De nederlandske myndigheder oplyser, at ordningen med flytning af forpligtelsen til at 
erlægge momsen har vist sig at være meget effektiv i kampen mod svig i konfektions-
branchen. 
Det fremgår således af en undersøgelse foretaget hos det nederlandske skattevæsen, at 
efter indførelsen af ordningen har man ikke konstateret større tilfælde af svig. 
To skattekontorer, der er ansvarlige for ca. 45% af virksomhederne i konfektions-
branchen, har konstateret, at momsunddragelse ikke længere finder sted i denne sektor 
efter indførelsen af særordningen. Med den samme kontrolindsats har man ikke konsta­
teret svig i perioden fra 1994 til i dag, mens det beløb sig til ca. 3,4 mio. NLG i peri­
oden fra 1989 til 1993. 
m- KOMMISSIONENS HOLDNING 
Artikel 27 tillader indførelse af særlige foranstaltninger, der fraviger sjette direktiv, 
enten for et forenkle afgiftsopkrævningen eller for at undgå visse former for svig eller 
unddragelse. 
Kommissionen mener, at effektiviteten af det indførte system til bekæmpelse af svig er 
ubestridelig, og at den særlige foranstaltning dermed opfylder betingelserne i artikel 27. 
Desuden er anvendelsesområdet for foranstaltningen begrænset til de transaktioner, 
hvor risikoen for svig faktisk opstår. 
Derfor finder Kommissionen, at en forlængelse af de særlige foranstaltninger i medfør 
af artikel 27 i sjette direktiv er begrundet. 
Med hensyn til datoen for bemyndigelsens udløb bemærker Kommissionens tjeneste­
grene, at Kommissionen den 10. juli 1996 vedtog et arbejdsprogram for indførelsen af 
et fælles momssystem2, der indebærer en etapevis udvikling hen imod det nye system. 
Eftersom den sidste pakke af forslag forventes fremsat i midten af 1999, finder 
Kommissionens tjenestegrene, at en forlængelse af fravigelsen ud over den 
31. december 1999 ikke er tilrådelig. 
Det forekommer at være passende at vurdere foreneligheden af fravigelsen med den 
fremgangsmåde, der bliver fastsat i forbindelse med det nye momssystem, på dette 
tidspunkt. 
KOM(96) 328 endelig af 22.07.1996. 
LV 
Forslag til 
RÅDETS BESLUTNING 
om bemyndigelse af Kongeriget Nederlandene til at anvende en foranstaltning, 
der fraviger artikel 21 i Rådets sjette direktiv (77/388/EØF) af 17. maj 1977 om 
harmonisering af medlemsstaternes lovgivning om omsætningsafgifter 
(forelagt af Kommissionen) 
BEGRUNDELSE 
Ved brev registreret i Kommissionens generalsekretariat den 15. november 1996 an­
modede den nederlandske regering om en forlængelse af den bemyndigelse, som den 
tidligere var blevet indrømmet ved Rådets beslutning 92/545/EØF af 23. november 
19921. 
Af artikel 2 i ovennævnte beslutning fremgår det, at Rådet på baggrund af en rapport 
udarbejdet af Kommissionen om Nederlandenes anvendelse af denne beslutning på 
forslag af Kommissionen kan beslutte at forlænge bemyndigelsen. 
Kommissionens rapport om anvendelsen af beslutningen i perioden 1993-1996 kon­
kluderer, at ovennævnte beslutning bør forlænges til den 31. december 1999. 
Kommissionen vedtog den 10. juli 1996 et arbejdsprogram for et fælles momssystem2, 
som indebærer en etapevis udvikling hen imod det nye system. Eftersom den sidste 
pakke af forslag forventes fremsat i midten af 1999, synes en forlængelse af fravigelsen 
ud over den 31. december 1999 ikke at være tilrådelig, da man dermed vil få lejlighed 
til at vurdere nødvendigheden af fravigelsen og dens forenelighed med den samlede 
fremgangsmåde, der bliver fastsat i forbindelse med det nye fælles momssystem. 
I overensstemmelse med artikel 27, stk. 3, i sjette momsdirektiv blev de øvrige med­
lemsstater ved brev af 21. april 1997 underrettet om den nederlandske anmodning. 
1 EFT L 35 laf 2.12.1992, s. 33. 
2 KOM(96) 328 endeligaf 22.7.1996. 
fe 
Forslag til 
RÅDETS BESLUTNING 
om bemyndigelse af Kongeriget Nederlandene til at anvende en foranstaltning, 
som fraviger artikel 21 i Rådets sjette direktiv (77/388/EØF) af 17. maj 1977 om 
harmonisering af medlemsstaternes lovgivning om omsætningsafgifter 
RÅDET FOR DEN EUROPÆISKE UNION HAR, 
under henvisning til traktaten om oprettelse af Det Europæiske Fællesskab, 
under henvisning til Rådets sjette direktiv (77/388/EØF) af 17. maj 1977 om harmo­
nisering af medlemsstaternes lovgivning om omsætningsafgifter1 - Det fælles mer­
værdiafgiftssystem: ensartet beregningsgrundlag, særligt artikel 27, 
under henvisning til Rådets tidligere beslutning 92/545/EØF af 23. november 19922, 
under henvisning til Kommissionens rapport om anvendelsen af ovennævnte beslut­
ning, 
under henvisning til Kommissionens forslag, og 
ud fra følgende betragtninger: 
I henhold til artikel 27, stk. 1, i direktiv 77/388/EØF kan Rådet med enstemmighed på 
forslag af Kommissionen give en medlemsstat tilladelse til at indføre særlige foran­
staltninger, der fraviger bestemmelserne i nævnte direktiv, for at forenkle afgiftsop­
krævningen eller for at undgå visse former for svig eller unddragelse; 
ved brev registreret i Kommissionens generalsekretariat den 15. november 1996, an­
modede den nederlandske regering om bemyndigelse til at forlænge anvendelsen af den 
fravigelsesforanstaltning, som Nederlandene tidligere fik bemyndigelse til at anvende i 
en afgrænset periode, jf. Rådets beslutning 92/545/EØF; 
1 EFT L 145 af 13.6.1977, s. 1. Direktivet senest ændret ved direktiv 96/95/EF (EFT L 338 af 
28.12.1996, s. 89). 
2 EFT L 35 laf 2.12.1992, s. 33. 
de øvrige medlemsstater blev den 21. april 1997 underrettet om den nederlandske 
regerings anmodning om forlængelse; 
fravigelsen tager sigte på at pålægge konfektionsfabrikken den merværdiafgift, der i 
henhold til sjette direktivs artikel 21, stk. 1, litra a), normalt ville påhvile under­
entreprenøren; 
Kommissionens rapport om anvendelsen af fravigelsen viser, at de særlige foranstalt­
ninger opfylder betingelserne for anvendelse af direktivets artikel 27; 
den 10. juli 1996 vedtog Kommissionen et arbejdsprogram3, der indeholder en tidsplan 
for fremsættelse af forslag, som indebærer en udvikling i etaper hen imod et fælles 
momssystem for det indre marked; 
da den sidste pakke forslag vil blive fremsat i midten af 1999, gives bemyndigelsen til 
den 31. december 1999, hvorved der bliver lejlighed til at vurdere fravigelsens forene­
lighed med den samlede fremgangsmåde i det nye fælles momssystem; 
denne fravigelse vil ikke fa negative virkninger for De Europæiske Fællesskabers egne 
momsindtægter -
VEDTAGET FØLGENDE BESLUTNING: 
Artikel 1 
Som en fravigelse fra artikel 21, stk. 1, litra a), i direktiv 77/388/EØF bemyndiges 
Kongeriget Nederlandene til indtil den 31. december 1999 at anvende en ordning i 
konfektionsbranchen, hvorved forpligtelsen til at erlægge merværdiafgift til statskassen 
flyttes fra underleverandøren til konfektionsfabrikken (hovedentreprenøren). 
Artikel 2 
Denne beslutning er rettet til Kongeriget Nederlandene. 
Udfærdiget i Bruxelles, den 
På Rådets vegne 
Formand 
KOM(96) 328 endelig af 22.07.1996. 
ISSN 0254-1459 
KOM(97) 286 endelig udg. 
DOKUMENTER 
DA 09 01 06 
Katalognummer : CB-CO-97-277-DA-C 
ISBN 92-78-21173-7 
Kontoret for De Europæiske Fællesskabers Officielle Publikationer 
L-2985 Luxembourg 
"\